गुर्जर समाज ने दिया गणपति को विवाह सम्मेलन का न्योता
मालपुरा | वीरगुर्जर समाज सामूहिक विवाह सम्मेलन समिति के सानिध्य में गुर्जर समाज के लोगों ने रणथंभोर पहुंच कर गणपति की पूजा अर्चना की सामूहिक विवाह सम्मेलन का न्योता दिया। गुर्जर समाज के सप्तम सामूहिक विवाह सम्मेलन के आयोजन को लेकर की जा रही तैयारियों के पहले चरण में गणेश निमंत्रण की परंपरा पूरी की गई है। संयोजक बच्छराज गुर्जर ने बताया है कि सामूहिक विवाह सम्मेलन समिति के निर्धारित कार्यक्रम अनुसार समाज के प्रमुख लोग समिति पदाधिकारियों ने सम्मेलन की सफलता के लिए रणथंभोर पहुंचकर गणपति को निमंत्रित किया गया है। गणेश निमंत्रण के साथ सामूहिक विवाह सम्मेलन की अन्य प्रक्रियाएं शुरू कर दी गई है। सम्मेलन में विवाह के लिए वर वधुओं का पंजीयन जोरों पर है। गणेश निमंत्रण परंपरा निर्वहन के दौरान मुख्य रूप से बच्छराज गुर्जर, रिद्धकरण गुर्जर, आसाराम गुर्जर, नाथूलाल, कालू गुर्जर, मदन गुर्जर सहित मोतीलाल, कैलाश गुर्जर गोपाल लाल, भूरा लाल, रामलाल, किशन लाल, विनोद कुमार, उद्दा लाल, गोविंद नारायण सूरज गुर्जर सहित अन्य लोग मौजूद थे।
बसचालक ने लौटाए 11 हजार रुपए
लांबाहरिसिंह| एकनिजी बस में यात्री का पर्स रह जाने पर बस मालिक ने संबंधित यात्री को पर्स लौटाकर ईमानदारी का परिचय दिया। बस मालिक घासी लाल साहू ने बताया कि डिग्गी से सरवाड़ बीच बस चलती है। इस दौरान बुधवार को बस में किसी यात्री का पर्स रह गया। पर्स में 11 हजार नगद, दो एटीएम कार्ड, ड्राइविंग लाइसेंस, चिप आदि थे। बस गुरुवार को जब लांबाहरिसिंह पहुंची तो पता चला कि पर्स जयपुर निवासी विष्णु सोनी का था। बस स्टैंड पर बस मालिक को पर्स लौटा दिया गया।
राशनकार्ड नहीं मिलने से उपभोक्ता परेशान
दत्तवास| ग्रामपंचायत तुर्किया के गांव कायम नगर बासड़ी में उपभोक्ता को राशन कार्ड नहीं मिलने से परेशानी हो रही है। रामकेश सैनी ने बताया कि पंचायत प्रशासन द्वारा चार माह से राशन कार्ड नहीं दिया जा रहा है जिससे केरोसिन, गेहूं, चीनी राशन सामग्री नहीं मिल रही है। उपभोक्ता ने बताया कि राशन कार्ड में नाम जुड़वाने के लिए चार माह पूर्व पंचायत समिति कार्यालय में जमा करवाया था। उपभोक्ता ने बताया कि इस बारे में सरपंच सचिव को कई बार अवगत कराया। लेकिन समस्या का समाधान नहीं हो रहा है।
विद्युतनिगम का शिविर 5 को अटल सेवा केन्द्र लावा पर
मालपुराग्रामीण | जयपुरविद्युत वितरण निगम मालपुरा द्वारा दीनदयाल उपाध्याय ग्राम ज्योति योजना (12 वीं योजना) के अंतर्गत ग्रामीण (100 या 100 से अधिक आबादी) क्षेत्रों में विद्युत से वंचित घरेलू आवासों को जो विद्युतीकृत गावों ढाणियों में स्थित है एवं उन्होंने घरेलू कनेक्शन आवेदन नहीं किया है अथवा पूर्व में मांग राशि जमा कराने या अन्य किसी कारण से उनका कनेक्शन नहीं हुआ हो, उन सभी के लिए 5 मार्च रविवार को लावा ग्राम पंचायत हेतु अटल सेवा केन्द्र लावा पर विद्युत वितरण निगम द्वारा कनेक्शन देने हेतु शिविर का आयोजन किया जाएगा। सहायक अभियन्ता गिरेंद्र सिंह ने बताया कि शिविर प्रभारी के रूप में जेईएन ओमप्रकाश चौधरी रहेंगे। कनेक्शन हेतु आवेदन पत्र पंचायत वितरण निगम के सीसीए (फीडर इंचार्ज) तथा 33 केवी सब-स्टेशन पर भी उपलब्ध है। आवेदन पत्र को शिविर से पूर्व भी निगम कार्यालय में जमा करा सकते है।
सूंथड़ामें शौचालय बनवाने के लिए किया प्रेरित
बनेठा| स्वच्छभारत मिशन कार्यक्रम के तहत गुरूवार को सूंथड़ा ग्राम पंचायत मुख्यालय पर सुबह कर्मचारियों और जनप्रतिनिधियों ने ग्रामीणों को खुले मे शौच के दुष्परिणामों की जानकारी दी। वही खुले में शौच नहीं जाने के लिए प्रेरित किया। सूंथड़ा सरपंच सुरेश चंदेल ने बताया कि मॉर्निंग फॉलोअप के तहत रोजाना सुबह ग्रामीणों से शौचालय बनाने की समझाइश की जा रही है सुबह 6 से 8 बजे तक नियमित मॉर्निंग फोलोअप कार्यक्रम चलाया जा रहा है, जिसमे सचिव ओपी नागर, आंगनबाड़ी कार्यकर्ता, राशन डीलर, वार्ड पंच ग्रामीणों को शौचालय बनवाने के लिए प्रेरित कर रहे है।
बादलछाने से बढ़ी किसानों की चिंता
बनेठा| कस्बेसहित ग्रामीण क्षेत्रों में गुरुवार को दिनभर बादल छाए रहने के कारण ग्रामीणों की चिंता बढ़ गई है। गौरतलब है कि पिछले दो दिनों से मौसम में अचानक बदलाव आने के कारण बादल छाए हुए है, गुरुवार को बादलों के छाने से दोपहर बाद धूप नहीं निकली। कस्बे सहित ग्रामीण क्षेत्रों में इन दिनों सरसो की फसल की कटाई कार्य चल रहा है। रोजाना बादलों के छाने से किसानों को डर सता रहा है।
खटीकसमाज का सामूहिक विवाह सम्मेलन
टोडारायसिंह| कस्बेमें अखिल भारतीय खटीक समाज सेवा समिति टोडारायसिंह की ओर से श्री खटीक समाज सामूहिक विवाह सम्मेलन 6 मई, 2017 को होगा। समाज के लोग विवाह सम्मेलन में विवाह करवाने हेतु 500 रुपए जमा करा कर रजिस्ट्रेशन कराए।
कांग्रेसजिलाध्यक्ष ने सुनी किसानों की समस्याएं
पीपलू| कांग्रेसजिलाध्यक्ष रामबिलास चौधरी ने ग्राम पंचायत रानोली एवं कठमाना के गांवों का दौरा कर किसानों की समस्याओं पर चर्चा की। किसानों ने बताया की रानोली कठमाना ग्राम पंचायत के गांवों मे पाला गिरने से 60 से 70 प्रतिशत फसलें नष्ट हो चुकी है। जिलाध्यक्ष ने कलेक्टर से दूरभाष पर बात करके पाला से प्रभावित किसानों के खेतों की खसरा गिरदावरी करवाते हुए उन्हें उचित मुआवजा दिलवाने की मांग की।
टोडारायसिंहमें रक्तदान शिविर पांच को
टोडारायसिंह| राेटरीक्लब मालपुरा के तत्वावधान में 5 मार्च को कस्बे के स्टेट बैंक के सामने सुबह 10 बजे रक्तदान शिविर लगाया जाएगा। संयोजक नगर पालिका अध्यक्ष संतकुमार जैन ने बताया कि टोडारायसिंह क्षेत्र के लोगों को जरूरत पड़ने पर तत्काल निशुल्क रक्त उपलब्ध हो सके इसके लिए यह जीवनदान यज्ञ आयोजित किया जा रहा है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva